Записник од 43-тата Седница на Совет на Општина Берово

Одделение за правни и општи работи

Одделение за правни и општи работи

Општина Берово

**З А П И С Н И К**

***Од 43-тата редовна седница на Советот на Општина Берово одржана на ден 29.12.2020 година во Општина Берово со почеток во 10:07 часот*.**

Седницата ја отвори и со неа раководеше Претседателот на Советот на Општина Берово, Јован Матеничарски.

Од вкупно 15 Советници на седницата присуствуваа 15 Советници и тоа: Јован Матеничарски, Славица Фурнаџиска, Предраг Монев, Драган Мустачки, Гоце Ружински, Даниела Кржовска, Благица Русковска, Фахрудин Мустафов, Емилија Пачемска, Јован Ковачовски, Герасим Гриовски, Горан Фидански, Габриела Чучурска и Александар Чамовски и Јованка Василевска Петрушева.

На седницата присуствуваа Градоначалник Пекевски Звонко, раководителот на одделението за правни и општи работи Анита Рунтевски, одговорен сметководител Татјанка Муртовска.

Претседателот на Совет на Општина Берово, Јован Матеничарски, за работа на 43-та Седница на Совет го предложи следниот:

**ПРЕДЛОГ ДНЕВЕН РЕД**

1. Записник од 41-та Седница на Совет на Општина Берово;
2. Записник од 42-та Седница на Совет на Општина Берово;
3. ИЗВЕШТАЈ за реализација на Програмата за изградба, реконструкција, одржување и заштита на локални патишта и улици во Општина Берово во 2020 година;
4. Заклучок за измена и дополнување на Заклучок за одобрување на План на програми за развој на Општина Берово Бр.09-3681/1 од 13.11.2020 година;
5. Буџет на Општина Берово за 2021 година;
6. Предлог Одлука за извршување на Буџетот на Општина Берово за 2021 година;
7. Предлог Буџетски Календар за 2021 година;
8. Предлог ОДЛУКА за утврдување на вредноста на бодот за пресметување на платите на административните службеници во Општина Берово 2021 година;
9. Предлог О Д Л У К А за утврдување на коефициентот и вредноста на коефициентот за пресметување на плата на директорот на Дом на култура “Димитар Беровски” Берово;
10. Студијата за валоризација на природните вредности на Малешевските Планини и Влаина со предлог за формирање на Заштитено подрачје „Малешево“;
11. Предлог Одлука за отпочнување на процедура за прогласување на заштитено подрачје Малешево;
12. Одлука за утврдување на тарифа за снабдување со вода за пиење и водоснабдување при ЈПКР “Услуга” Берово за регулиран период 2021 – 2023 година со Бр.02-363/6 од 09.12.2020 година;
13. Одлука за утврдување на тарифа за собирање и одведување на урбани отпадни води на ЈПКР “Услуга” Берово за регулиран период 2021-2023 година со Бр.02-363/5 од 09.12.2020 година;
14. Одлука за утврдување на тарифа за прочистување на отпадни води на ЈПКР “Услуга” Берово за регулиран период 2021-2023 година со Бр.02-363/4 од 09.12.2020 година;
15. Деветмесечен финансиски извештај на ЈПКР “Услуга” Берово за 2020 година;
16. Програма за работа на ЈПКР “Услуга” Берово за 2021 година;
17. Советнички иницијативи и прашања;
18. Барања од институции и граѓани.

Претседателот на Совет Матеничарски отвори расправа во врска со предлог дневниот ред, за збор се јави Градоначалникот Пекевски кој побара надополнување на дневниот ред со следните две точки:

\* Измена и дополнување на Програма (ЈД, Ј6 и ЈФ) за изградба, реконструкција и одржување на локални патишта и улици во Општина Берово за 2021 година;

\* Одлука за прифаќање на донација Проектна документација – Електрична инсталација за осветлување на улица Борис Кидриќ – Берово од управата на А.Д „Огражден“ до вкрстувањето со улица „23 Август“ во должина од 560 m во две фази од ДТУ КОЛМА Гоце Дооел Скопје;

- Да бидат 17 и 18 точка од Решението, додека советнички прашања и иницијативи, и барања од институции и граѓани да се поместат како точка 19. и 20. во решението.

Никој друг не се јави за збор и предлогот на Градоначалникот Пекевски за надополнување на дневниот ред со двете точки:

17. Измена и дополнување на Програма (ЈД, Ј6 и ЈФ) за изградба, реконструкција и одржување на локални патишта и улици во Општина Берово за 2021 година;

18. Одлука за прифаќање на донација Проектна документација – Електрична инсталација за осветлување на улица Борис Кидриќ – Берово од управата на А.Д „Огражден“ до вкрстувањето со улица „23 Август“ во должина од 560 m во две фази од ДТУ КОЛМА Гоце Дооел Скопје;

е ставен на гласање **со 15 гласа ЗА, нема советници кои гласале Против, нема ВОЗДРЖАНИ советници,** е усвоено проширувањето на дневниот ред со овие две точки.

Целокупниот дневен ред е ставен на гласање и со **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен следниот:

**ДНЕВЕН РЕД**

***1. Записник од 41-та Седница на Совет на Општина Берово;***

Претседателот на Совет Матеничарски отвори расправа по првата точка од дневниот ред, за збор се јави советникот Гоце Ружински – во записникот од 41-та Седница на Совет, на страна 4 точка 18. Решение за формирање на Комисија за изготвување на Програма за работа на Советот на Општина Берово за 2021 година; треба да гласи Гоце Ружински Претседател, Славица Фурнаџиска член. Пристапено е кон гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен *Записник од 41-та Седница на Совет на Општина Берово* со исправка на укажаното*;*

***2. Записник од 42-та Седница на Совет на Општина Берово;***

Претседателот на Совет Матениларски отвори расправа по предложената точка, за збор се јави советник Благица Русковска која истакна дека во делот кај советнички иницијативи и прашања во советничко прашање од Благица Русковска во делот „парцели кои беа во сопственост на земјоделските задруги “, да се додае „и објектите“, за збор се јави советникот Јованка Василевска Петрушева која истакна дека во делот кај што се наведува како Претседател на Комисијата за јавни дејности да се корегира презимето од Василева во Василевска. Пристапено е кон гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен*Записник од 42-та Седница на Совет на Општина Берово* со исправка на укажаното*;*

***3. Извештај за реализација на Програмата за изградба, реконструкција, одржување и заштита на локални патишта и улици во Општина Берово во 2020 година;***

Претседателот на Совет Матеничарски отвори расправа по дадената точка, прв за збор се јави Градоначалникот Пекевски кој истакна дека по доставувањето на материјалите за Седницата, до датумот на Седницата се остварени дополнителни плаќања кои ќе се реализираат заклучно со текот на денешниот ден, кои се наведени во материјалите кои се доставени пред самата Седница. Станува збор за исплатени обврски за изготвување на проектна документација од изготвувачот, Глобал инг и Сивил инжинеринг, и изведувачите Грамада за паркингот пред детска градинка „23 Август“, Жикол за ул.„Моша Пијаде“ во с.Русиново, Стоименов за ул. „бр.3“ во с. Мачево. Бидејки никој друг не се јави за збор, пристапено е кон гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен *Извештај за реализација на Програмата за изградба, реконструкција, одржување и заштита на локални патишта и улици во Општина Берово во 2020 година;*

***4. Заклучок за измена и дополнување на Заклучок за одобрување на План на програми за развој на Општина Берово Бр.09-3681/1 од 13.11.2020 година;***

Претседателот на Совет Матеничарски отвори расправа по дадената точка, прв збор доби Претседателот на Комисијата за финансирање буџет и ЛЕР Ружински Гоце кој истакна дека точката е разгледана на состанокот, на кој присуствуваше и одговорниот сметководител при Општина Берово Татјанка Муртовска, измената на програмата всушност се однесува на измена во именувањето на развојните програми, наместо РАА треба да стои МБА, и наместо ЈКА треба да стои МББ, никој друг не се јави за збор и пристапено е кон гласање **со 15 гласа ЗА, нема советници кои гласале Против, нема ВОЗДРЖАНИ советници,** е усвоен *Заклучок за измена и дополнување на Заклучок за одобрување на План на програми за развој на Општина Берово Бр.09-3681/1 од 13.11.2020 година.*

***5. Буџет на Општина Берово за 2021 година;***

Претседателот на Совет Матеничарски отвори расправа по дадената точка, прв за збор се јави Градоначалникот Пекевски кој појасни дека има измена во буџетската проекција. Средствата кои се предвидени во буџетот се променети и во вкупниот износ и во распределбата во посебниот дел, депозитот во фискалната табела се зголемува за 1 милион направена е техничка грешка при внесувањето на средствата во ставката 402 во програма ЕО лоцирана е корегирана, на расходен дел се намалува за околу 2 милиони во ставката ЈД. Претседателот на Комисијата за финансирање буџет и ЛЕР советникот Ружински Гоце кој истакана дека е разгледана точката на состанокот, на кој присуствуваше и одговорниот сметководител при Општина Берово Татјанка Муртовска,која детално ја образложи точката, комисијата нема забелешки. Да ги потенцираме само измените, во програмата В1- детски градинки во подставка 423„материјали и ситен инвентар“ во „самофинансирачки активности“ по ново се одземени 120 000 кои се ставени во нова ставка „привремени вработувања“. Измена во В2 – домови за стари лица има дополнително 531 300 во „расходи од донации“. Распоредени како 10 000 на „материјали и ситен инвентар“, 413 000 во „други тековни расходи“ и 108 000 во „првремени вработувања“ во ВБ капитални расходи за домови за стари лица, во расходи од донации 1 125 000 ден распоредени во ставка 480 „купување опрема и машини“ 40 000 денари и 1 085 000 во 486 „купување на возила“ имаме и дополнително нова програма Џ1 „родова еднаквост“ распределено 30 000 денари. За збор се јави советникот Монев кој истакна дека доста исцрпно беше образложено од страна на Муртовска на состанокот на Комисијата, и побара да ги образложи на кратко разликите во буџетот од минатата година и од овој за наредната. Муртовска појасни дека разликите се однесуваат на проектите кои ќе бидат реализирани во текот на идната година, вредноста на буџетот е тука некаде. Буџетот е приспособен на програмите кои се изгласани, ново е проектот, развојната програма “волонтери преку граница“, има набавка на ново возило, нови улици кои ќе се прават во текот на годината... тоа е тоа што е ново во буџетот за 2021 година... За збор се јави советничката Емилија Пачемска која истакна дека новодоставените материјали на почетокот на седницата дополнувањето се однесува на депозитот односно останатите средства на сметката. На што Муртовска појасни дека тоа се останатите приходи кои остануваат на сметката на 31ви а ќе се сметаат како депозит за наредна година од кои дел се за „д-р Иван Влашки“ префрлени од Министерство кои немаа можност да ги реализираат и околу 5 милиони од основниот буџет. За збор се јави Градоначалникот Пекевски кој појасни дека средствата ќе бидат ставени веднаш како дел од планот за оперативни набавки за реализација како ново салдо почетно, како би можеле непречено да почнеме да распишуваме тендери и да склучуваме договори. Пристапено е кон гласање и **со 9 гласа ЗА, нема советници кои гласале ПРОТИВ, 6 ВОЗДРЖАНИ советници,** е усвоен *Буџет на Општина Берово за 2021 година* со посочените измени*.*

***6. Предлог Одлука за извршување на Буџетот на Општина Берово за 2021 година;***

Претседателот на Совет Матеничарски отвори расправа по дадената точка прв збор доби Претседателот на Комисијата за финансирање буџет и ЛЕР советникот Гоце Ружински кој истакана дека е разгледана точката на Комисија, во член 22 став 1 од Одлуката има направено техничка грешка се изменува со „ За првото дете кое ќе се роди на територијата на општина Берово ќе се врши исплата на 10.000,00 ден. за секое новородено дете, чии родители се со место на живеење во општина Берово, ќе се врши исплата на 5.000,00 ден, други забелешки нема, предлагам да се усвои. Никој друг не се јави за збор пристапено е кон гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена*Одлука за извршување на Буџетот на Општина Берово за 2021 година.*

***7. Предлог Буџетски Календар за 2021 година;***

Претседателот на Совет Матеничарски отвори расправа по дадената точка прв збор доби Претседателот на Комисијата за финансирање буџет и ЛЕР советникот Гоце Ружински кој истакана дека е разгледана точката на Комисија, комисијата нема забелешки предлагаме да се усвои. Никој друг не се јави за збор пристапено е кон гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници**, е усвоен *Буџетски Календар за 2021 година.*

***8. Предлог Одлука за утврдување на вредноста на бодот за пресметување на платите на административните службеници во Општина Берово 2021 година;***

Претседателот на Совет Матеничарски отвори расправа по дадената точка прв збор доби Претседателот на Комисијата за финансирање буџет и ЛЕР советникот Гоце Ружински кој истакана дека е разгледана точката на Комисија, комисијата нема забелешки предлагаме да се усвои. Никој друг не се јави за збор пристапено е кон гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници**, е усвоена *Одлука за утврдување на вредноста на бодот за пресметување на платите на административните службеници во Општина Берово 2021 година*

***9. Предлог О Д Л У К А за утврдување на коефициентот и вредноста на коефициентот за пресметување на плата на директорот на Дом на култура “Димитар Беровски” Берово;***

Претседателот на Совет Матеничарски отвори расправа по дадената точка, прв збор доби Претседателот на Комисијата за финансирање буџет и ЛЕР советникот Гоце Ружински кој истакана дека е разгледана точката на Комисија, комисијата нема забелешки предлагаме да се усвои. За збор се јави м-р Анита Рунтевски раководител на одделението за правни и општи работи која појасни дека одлуката е изработена врз основа на Заклучок од Влада на РСМ со која се даваат препораки до општините да се усогласи вредноста на бодот на платата на директорите на домовите на култура во однос на бодот на директорите на националните установи. За збор се јави советникот Монев кој постави прашање до Рунтевски, од кога ќе започне да се исплаќа платата пресметана со новиот бод, на што беше појаснето дека започнува да се исплаќа од месец октомври 2020 година и доколку е исплатена пониска плата од утврдената со новиот бод ќе се изврши корекција односно обезштетување. Никој не се јави за збор и пристапено е кон гласање **со 15 гласа ЗА, нема советници кои гласале Против, нема ВОЗДРЖАНИ советници,** е усвоена *О Д Л У К А за утврдување на коефициентот и вредноста на коефициентот за пресметување на плата на директорот на Дом на култура “Димитар Беровски” Берово.*

На Седницата присуствуваше Јасминка Пашалиска Андоновска која појасни дека за наредната точка од решението е приготвена презентација која ќе ја образложи Деспина Китановска меѓутоа поради проблеми во сообраќајот, доцни така што точката ќе биде подоцна разгледана.

Претседателот на Совет Матеничарски ги повика советниците да се изјаснат дали може да продолжат со наредните точки при што овир двр точки ќе бидат разгледани откако ќе пристигне изготвувачот. Сите се согласија со предлогот, наредна точка за дискусија е

***12. Одлука за утврдување на тарифа за снабдување со вода за пиење и водоснабдување при ЈПКР “Услуга” Берово за регулиран период 2021 – 2023 година со Бр.02-363/6 од 09.12.2020 година;***

Претседателот на Совет Матеничарски отвори расправа по дадената точка, прв збор доби Претседателот на Комисијата за финансирање буџет и ЛЕР советникот Гоце Ружински кој истакана дека е разгледана точката на Комисија, појаснувајки дека може да се одвива паралелно дискусијата за трите последователни точки бидејки се однесуваат на утврдување на цените на услугите од комуналното претпријатие, на комисијата беа присутни Директорот Илија Рунтевски, Јасмина Коколанска и Зорица Мамучевска за појаснување на финансискиот извештај. Одлуките се направени согласно насоките од Регулаторна комисија, земена е најниската понудена цена, односно сметките вкупно за услугите од комуналното претпријатие во 2021 година се зголемува за 1,25 денари по кубен метар, поточно - 0,53 денари се зголемува цената на водата за пиење, за собирање и одведување на урбани отпадни води - канализација се намалува за 2,32 денари и тарифа за прочистување на отпадни води - прочистителната станица услугата се зголемува за 3,04 денари. Комисијата нема други забелешки. За збор се јави советничката Славица Фурнаџиска која појасни дека овие измени се направени со цел да се усогласат цените во однос на трошковниците кои се доставени за секоја од одлуките. Во однос на разликите во одлуките и цените од Регулаторна ни беше појаснето дека тоа е поради направените пресметки по однос на потрошена вода од домаќинства и други корисници и понудената најниска цена од Регулаторна, пресметано по формула се добива сумата која е во одлуката. За збор се јави советник Драган Мустачки кој истакна дека во наредните три години ќе има во континуитет поскапување на цената на водата за пиење. За збор се јави советникот Предраг Монев не можеме да влијаеме на одлуките на регулаторна, меѓутоа има големо зголемување за прочистување на водата во прочистителната станица, кое е проблем кој се провлекува со години и е на штета на граѓаните. Апел до Градоначалникот да се среди проблемот со прочистителната станица кој предизвикува голем проблем и за комуналното претпријатие и граѓаните кои ги плаќаат сметките. За збор се јави Градоначалникот кој потенцираше дека се работи на решавање на проблемот, ќе се одржи состанок во МЖСПП заедно со Општина Пехчево се работи за капитален проект на двете општини кој доколку не се реализира како што наложува инвеститорот целиот товар за покривање на трошоците ќе ги покрие државата. За збор се јави советничката Фурнаџиска која потенцираше дека на состанокот на комисијата е донесен заклучок да се донесе проблемот на повисоко ниво и да се пристапи конечно кон негово решавање. За збор се јави Претседателот на Совет кој констатираше дека е водена дискусија за наредните три точки и може да се пристапи кон гласање за истите.

Бидејќи никој друг никој не се јави за збор и пристапено е кон гласање за точка 12. од решението **со 9 гласа ЗА, 6 советници кои гласале Против, нема ВОЗДРЖАНИ советници,** е усвоена *Одлука за утврдување на тарифа за снабдување со вода за пиење и водоснабдување при ЈПКР “Услуга” Берово за регулиран период 2021 – 2023 година со Бр.02-363/6 од 09.12.2020 година;*

***13. Одлука за утврдување на тарифа за собирање и одведување на урбани отпадни води на ЈПКР “Услуга” Берово за регулиран период 2021-2023 година со Бр.02-363/5 од 09.12.2020 година;***

Бидејки е водена расправа пристапено е кон гласање и за точка 13. од решението **со 15 гласа ЗА, нема советници кои гласале Против, нема ВОЗДРЖАНИ советници**, е усвоена *Одлука за утврдување на тарифа за собирање и одведување на урбани отпадни води на ЈПКР “Услуга” Берово за регулиран период 2021-2023 година со Бр.02-363/5 од 09.12.2020 година.*

***14. Одлука за утврдување на тарифа за прочистување на отпадни води на ЈПКР “Услуга” Берово за регулиран период 2021-2023 година со Бр.02-363/4 од 09.12.2020 година;***

Бидејки е водена расправа пристапено е кон гласање и за точка 14. од решението **со 9 гласа ЗА, 6 советници кои гласале Против, нема ВОЗДРЖАНИ советници**, е усвоена *Одлука за утврдување на тарифа за прочистување на отпадни води на ЈПКР “Услуга” Берово за регулиран период 2021-2023 година со Бр.02-363/4 од 09.12.2020 година;*

***10. Студијата за валоризација на природните вредности на Малешевските Планини и Влаина со предлог за формирање на Заштитено подрачје „Малешево“;***

Претседателот на Совет Матеничарски отвори расправа по дадената точка ги поздрави присутните гости и даде збор на Јасминка Пашалиска Андоновска и Деспина Китановска од Македонско Еколошко Друштво да ги образложат точките 10 и 11 од решението. Пашалиска Андонвска се заблагодари за можноста да ја презентираат студијата пред Советот појаснувајки дека станува збор за почеток на еден долготраен процес кој е многу значаен за развојот на двете општини. Најпрво беше предадена печатена верзија од Студијата на Градоначалникот Пекевски. Следеше power point презентација преку која Деспина Китановска ја образложи накратко студијата и значењето на истата. Претседателот на Совет се заблагодари за присуството и презентацијата, пристапено е кон гласање **со 15 гласа ЗА, нема советници кои гласале ПРОТИВ, нема ВОЗДРЖАНИ советници**, е усвоена *Студијата за валоризација на природните вредности на Малешевските Планини и Влаина со предлог за формирање на Заштитено подрачје „Малешево“;*

***11. Предлог Одлука за отпочнување на процедура за прогласување на заштитено подрачје Малешево;***

Бидејки е водена расправа пристапено е кон гласање за точка 11. од Решението **со 15 гласа ЗА, нема советници кои гласале ПРОТИВ, нема ВОЗДРЖАНИ советници**, е усвоена *Одлука за отпочнување на процедура за прогласување на заштитено подрачје Малешево;*

***15. Деветмесечен финансиски извештај на ЈПКР “Услуга” Берово за 2020 година;***

Претседателот на Совет Матеничарски отвори расправа по дадената точка, прв збор доби Претседателот на Комисијата за финансирање буџет и ЛЕР советникот Гоце Ружински кој истакана дека е разгледана точката на Комисија, појаснувајки дека финансискиот извештај е разгледан на состанокот на комисијата детално образложен од страна на Зорица Мамучевска, констатирано е дека комуналното претприајтие е во плус на сметката, Комисијата нема забелешки. За збор се јави советничката Славица Фурнаџиска која појасни дека на состанокот на комисијата се водеше и расправа во врска со прераспределбата на средствата по сектори, појаснето беше да се обрне внимание на вкупната бројка, бидејки во тек е изработка на нов софтвер со кој ќе се систематизираат подетално информациите. Никој друг не се јави за збор пристапено е кон гласање и **со 9 гласа ЗА, 6 советници кои гласале ПРОТИВ, нема ВОЗДРЖАНИ советници,** е усвоен *Деветмесечен финансиски извештај на ЈПКР “Услуга” Берово за 2020 година .*

***16. Програма за работа на ЈПКР “Услуга” Берово за 2021 година;***

Претседателот на Совет Матеничарски отвори расправа по дадената точка, за збор се јави советникот Драган Мустачки кој истакна дека на состанокот на комисијата поставил две прашања до директорот на ЈПКР „Услуга“ за кои сеуште нема дотавено одговор. Првото прашање се однесува на точка 7 од финансискиот извештај за гробна такса има одредена сума која не соодветсвува со истата во програмата, прашањето беше да се образложи зошто во програмата е оваа ставка повисока во програмата во однос на финансискиот извештај, второто прашање беше за делот од програмата во кој се опишуваат трошоците за одржување на јавната чистота, во ставката во која се предвидуваат средства за набавка на метли и друга опрема, сумата која е предвидена за ваква намена е доста висока, во однос на средствата предвидени за одржување на машаните и возилата, потребно беше да се образложи, поради сомневање дека можеби се работи за некаква техничка грешка. Бидејки не е доставен одговор на прашањата на комисијата сметам дека е непочитување на советниците и Советот. Апел да се почитуваат прашањата и да се одговара на истите. Бидејќи никој друг никој не се јави за збор и пристапено е кон гласање **со 9 гласа ЗА, 6 советници кои гласале Против, нема ВОЗДРЖАНИ советници,** е усвоена *Програма за работа на ЈПКР “Услуга” Берово за 2021 година.*

***17. Измена и дополнување на Програма (ЈД, Ј6 и ЈФ) за изградба, реконструкција и одржување на локални патишта и улици во Општина Берово за 2021 година;***

Претседателот на Совет Матеничарски отвори расправа по дадената точка, за збор се јави Градоначалникот Пекевски појаснувајки дека се работи за измени во делот на ул.„Пет“ со краци и спој со ул.„Енгелсова“ со ул.„Ѓорѓи Димитров“ на која има два крака кои во програмата се земени збирно, бидејки се работи за два проекти за две улици предлогот е да се разграничат, односно да се прилагоди техничката документација одговара со програмата како би немало проблем при распишување на јавна набавка за овие улици. Во програмата за 2020 година е предвидено изградба на велосипедска и пешачака патека на спој со „Гоце Делчев“ со „Димитар Влахов“ веќе е распишана постапка за отпочнување на првата фаза која ќе продолжи потребно е да ја префрлиме во наредната година иако е предвидена истата во претходната година. Во член 2 се надополнува точка 1.1 со под точка 1.11 со назив и вредност спој помеѓу „Гоце Делчев“ и „Димитар Влахов“ прва и втора фаза чија вредност се зголемува за 706 606 односно вкупно изнесува 76 556 996 денари. Никој друг не се јави за збор и пристапено е кон гласање **со 9 гласа ЗА, нема советници кои гласале ПРОТИВ, 6 ВОЗДРЖАНИ советници,** е усвоена *Измена и дополнување на Програма (ЈД, Ј6 и ЈФ) за изградба, реконструкција и одржување на локални патишта и улици во Општина Берово за 2021 година.*

***18. Одлука за прифаќање на донација Проектна документација – Електрична инсталација за осветлување на улица Борис Кидриќ – Берово од управата на А.Д „Огражден“ до вкрстувањето со улица „23 Август“ во должина од 560 m во две фази од ДТУ КОЛМА Гоце Дооел Скопје;***

Претседателот на Совет Матеничарски отвори расправа по дадената точка, прв збор доби Градоначалникот Пекевски кој појасни дека станува збор за проект кој треба да помине како донација со Одлука од Советот ќе се отпочне постапката. Никој не се јави за збор и пристапено е кон гласање **со 15 гласа ЗА, нема советници кои гласале Против, нема ВОЗДРЖАНИ советници**, е усвоена Одлука за прифаќање на донација Проектна документација – Електрична инсталација за осветлување на улица Борис Кидриќ – Берово од управата на А.Д „Огражден“ до вкрстувањето со улица „23 Август“ во должина од 560 m во две фази од ДТУ КОЛМА Гоце Дооел Скопје;

***19. Советнички иницијативи и прашања;***

За збор се јави советникот Драган Мустачки, Во врска со иницијативата за намалување на ставката на данокот, сеуште немаме добиено конкретен одговор. За збор се јави Градоначалникот Пекевски кој образложи дека задоцнувањето на одговорот се должи на сменското работење за време на пандемијата и отсуството на административни службеници. Се работи со редуциран состав за наредна Седница ќе биде одговорено на иницијативата.

1. ***Барања од институции и граѓани.***

* По Барање Бр.357/3 од 21.12.2020 година поднесено од страна на ВИО – ВЕНТЕКС ДОО Берово за намалување на висината на закупнината на просторија која се наоѓа на КП 846 КО Берово беше појаснето дека согласно член 36 Советот одлучува за сопственоста на Општината.

Барањето Бр.357/3 од 21.12.2020 година поднесено од страна на ВИО – ВЕНТЕКС ДОО Берово за намалување на висината на закупнината на просторија која се наоѓа на КП 846 КО Берово на ул. “Маршал Тито” Берово, објект 2 Стара Гимназија со вантрешна површина од 220 м2, од причина што сметано од 01.08.2020 година не се одвива деловна активност во објектот како последица на економската криза предизвикана од COVID 19 пандемијата и го донесе следниот: З а к л у ч о к: Барањето на ВИО – ВЕНТЕКС ДОО Берово се одобрува. Службите при Општина Берово да изготват Предлог Одлука за намалување на висината на закупнината на предметниот објект за 50%, за период од 01.01.2021 – се до одпочнување на деловна активност во објектот, но не повеќе од рокот за кој е склучен Договорот и истата да ја достават како точка на дневен ред на првата наредна седница на Совет. ВИО – ВЕНТЕКС ДОО Берово со писмен допис да ја извести Општина Берово за датумот кога ќе почне со работа, по создавање на услови за отпочнување со работа.

* Во однос на второто барање, од Зорица Митревска од с.Робово бр. 09-1954/1 од 17.06.2020 година Претседателот на Совет побара од Координаторите да се произнесат во однос на Барањето, прва збор доби советничката Фурнаџиска која истакна дека се работи за Барање кое се провлекува веќе подолго време доставени се побараните документи согласно правилникот да се доделат 10 000 денари. Советникот Монев се согласи со дискусијата на Фурнаџиска.

Врз основа на член 36 став 1 точка 15 од Законот за локална самоуправа (“Службен Весник на Република Македонија” бр.5/2002), и член 19 став 2 точка 44 од Статутот на Општина Берово (“Службен гласник на Општина Берово” бр.13/2002, 18/2007, 30/2008, 20/2010 и 20/19), член 6 од Правилникот за критериумите, постапката и реализацијата на трансфери по поднесени барања за еднократна парична помош на физички лица (“Службен гласник на Општина Берово” бр.16/2019) Советот на Општина Берово на 43-тата седница одржана на ден 29.12.2020 година донесе: Р е ш е н и е за доделување на средства од Буџетот на Општина Берово за 2020 година

На Зорица Митревска од с.Робово, општина Пехчево со ЕМБГ xxxxxxxxxxxxxxxx и се доделуваат 10.000,оо денари како еднократната парична помош за причинета штета предизвикана од пожар на објект. Средствата за таа намена ќе бидат исплатени од Буџетот на Општина Берово за 2020 година, програма А0, потставка 412110 – постојана резерва (непредвидливи расходи).

Точките на дневен ред се изцрпени во седницата е завршена во 12 и 10 часот.

На крајот од седницата Претседателот Матеничарски се заблагодари на Советниците за присуството.

Усвоен со

Бр.09-637/1

12.02.2021 година

Берово

*Записничар, Претседател на Совет,*

*Катерина Михајлоска Јован Матеничарски*

*\_\_\_\_\_\_\_\_\_\_\_\_\_\_\_\_\_\_\_\_* М.П. \_\_\_\_\_\_\_\_\_\_\_\_\_\_\_\_\_\_\_

(*потпис) (потпис)*